Eșecul programului Covax: Partea de glob unde vaccinul anti Covid-19 nu ajunge.
Țările sărace vor avea parte de vaccinul anti Covid-19 în 2024. Schema globală de livrare în țările sărace se confruntă cu un risc mare de eșec. Pe listă se află Africa, Asia și America Latină.
Vaccinul anti-covid n-o să ajungă în țările sărace până în 2024, o arată documente interne ale Organizației Mondiale a Sănătății. Conform unui ONG internațional, 67 de țări din Asia, Africa și America Latină sunt în pericol să rămână pe-afară.Țările unde până și apa e un lux depind în totalitate de programul COVAX al Organizației Mondiale a Sănătății. Însă acel document arată că schema de transport al serului este făcută pe repede-nainte și nu e bine pusă la punct pentru a atinge toate țările care au nevoie. Vorbim de țări precum Etiopia, Haiti sau Kenya. Așa că, deși și-au propus să trimită cel puțin 2 miliarde de doze până la final de 2021, ca să acopere 20 la sută dintre cei mai vulnerabili oameni din țările sărace, cei de la OMS s-ar putea să reușească asta abia peste patru ani.Programul are probleme din cauza lipsei de fonduri, aprovizionării slabe și a contractelor complexe, care necesită timp.